# Endòlit

Un endòlit (del grec: interior d'una pedra) és un organisme (archaea, bacteri, fong, liquen, alga o ameba) que viu dins les roques, coralls, closques d'animals, o en els porus entre els grans de minerals d'una roca. Molts són extremòfils; viuen a llocs que prèviament es pensava que no podien hostatjar la vida. Són de particular interès pels astrobiòlegs, que presenten la teoria que els ambients endolítics de Mart i altres planetes són refugis potencials per comunitats microbianes extraterrestres. La zona endolítica és un bioma extrem.

## Subdefinicions

El terme "endòlit", que defineix un organisme que colonitza l'interior de qualsevol tipus de roca, ha estat classificat en cinc subclasses:

### Chasmoendòlit

    colonitza les fisures o trencaments de la roca (chasm = esquerda)

### Criptoendòlit

    colonitza cavitats estructurals dins de roques poroses, incloent-hi espais fets per euendòlits (crypto = amagat)

### Euendòlit

    penetra activament a l'interior de les roques formant túnels de la mida del seu cos, (eu = bo, autèntic)

### Hipoendòlit

    Colonitza els espais porosos situats a la part inferior de la roca i que entren en contacte amb el sòl (hipo = sota)

### Autoendòlit

    Capaç de formar roques per dipòsit de minerals (auto = propi)

## Medi ambient

Els endòlits s'han trobat en roques a fondàries de 3000 metres però no se sap si aquest és el seu límit. Sembla que l'amenaça principal per a la supervivència d'aquests organismes no és la pressió sinó l'alta temperatura. En els organismes hipertermòfils el límit de temperatura és de 120°C cosa que sota terra apareix a 4-4.5 km de fondària continental o a 7 o 7,5 km sota el fons dels oceans. Els organismes endòlits s'han trobat en roques de baixa humitat o baixes temperatures incloent valls seques i permagel de l'Antàrtida als Alps i les muntanyes Rocoses.

## Supervivència

Els endòlits poden sobreviure alimentant-se de traces de ferro, potassi, o sofre. S'ha trobat ADN en basalts. també s'han descobert endòlits fotosintètics.
Com que l'aigua i nutrients són escassos els endòlits tenen un cicle reproductiu molt lent. Sembla que triguen 100 anys a fer una divisió cel·lular.

## Referències

* ↑ Golubic, Stjepko; Friedmann, E. Imre; Schneider, Jürgen «The lithobiotic ecological niche, with special reference to microorganisms» (en anglès). SEPM Journal of Sedimentary Research, 51, núm. 2, juny 1981, pàg. 475–478. Arxivat de l'original el 30 de desembre de 2010. DOI: 10.1306/212F7CB6-2B24-11D7-8648000102C1865D.
* ↑ «Two miles underground» (en anglès). Princeton Weekly Bulletin, 89, núm. 12, 13 de desembre de 1999. «Les mines d'or són un "medi ambient ideal" per a l'estudi geològic d'aquests microbis»
* ↑ Hively, Will «Looking for life in all the wrong places — research on cryptoendoliths» (en anglès). Discover, maig 1997. Arxivat de l'original el 21 d'octubre de 2006.
* ↑ Microbial Diversity of Cryptoendolithic Communities from the McMurdo Dry Valleys, Antarctica
* ↑ Horath, Thomas; Bachofen, Reinhard «Molecular Characterization of an Endolithic Microbial Community in Dolomite Rock in the Central Alps (Switzerland)» (en anglès). Springer, 58, 28-01-2009, pàg. 290-306.
* ↑ Walker, Jeffrey J.; Spear, John R.; Pace, Norman R. «Geobiology of a microbial endolithic community in the Yellowstone geothermal environment» (en anglès). Nature, 434, 21-04-2005.
* ↑ «Walker JJ, Pace NR (2007) Phylogenetic composition of Rocky Mountain endolithic microbial ecosystems. Appl Environ Microbiol 73:3497–3504». Arxivat de l'original el 2009-09-09. [Consulta: 8 setembre 2010].
* ↑ Glass Munchers Under the Sea Arxivat 2013-02-20 a Wayback Machine. — NASA Astrobiology Institute — Leslie Mullen
* ↑ Microbial Populations in Ocean Floor Basalt: Results from ODP Leg 187

## Enllaços externs

* Endoliths General Collection — This collection of online resources such as news articles, web sites, and reference pages provides a comprehensive array of information about endoliths.
* Endolith Advanced Collection — Compiled for professionals and advanced learners, this endolith collection includes online resources such as journal articles, academic reviews, and surveys.